stanford-oval/wikipedia huggingface dataset:
ג'ייניזם
עקרונות האמונה > הג'יבה והאג'יבה

הג'ייניזם היא דת דואליסטית המבדילה בין שני סוגים של "חומר" בעולם. הראשון נקרא ג'יבה (בעל התודעה, החי, נשמה, סובייקט) והשני נקרא אג'יבה (חסר התודעה, הדומם, אובייקט). בדומה לדתות הדהרמה האחרות, מטרת הג'ייניזם היא להגיע להארה (המכונה מוקשה בהינדואיזם ובג'ייניזם, ונירוואנה בבודהיזם). במסגרת הדואליזם הג'ייני המוקשה נתפסת כשחרור הג'יבה מהאג'יבה, שחרור החומר הרוחני מהחומר הפיזי.
הג'יבה והאג'יבה הם שניהם נצחיים; הם מעולם לא נבראו ואף פעם לא נפסקו. העולם כולו מורכב מג'יבה הכלואה באג'יבה. הג'יבה מתקיימת גם בעצמים דוממים, בחי, בצומח, ובתופעות טבע.
כל מגע של הג'יבה עם האג'יבה גורם סבל לג'יבה. לפיכך, הג'יינים מאמינים כי הקיום בעולם זה מביא תמיד לסבל. אי אפשר למנוע את הסבל על ידי רפורמות חברתיות או אינבידואליות. בכל בן אדם כלוא ג'יבה, והג'יבה סובל מכיוון שהוא במגע עם האג'יבה. הדרך היחידה להימלט מהסבל עבור הג'יבה היא להימלט מהמצב האנושי, מהקיום האנושי, באמצעות מוקשה.
קארמה וגלגול נשמות הם ששומרים את הג'יבה בכלא האג'יבה. הג'יינים מאמינים כי כל פעולה שאדם מבצע, טובה או רעה, פותחת נתיב לחושים (ראייה, שמיעה, טעם, מגע וריח), דרכם עובר חומר לא-נראה, קארמה, שנכנס ומתווסף לג'יבה הפנימי, מכביד אותו וקובע את התנאים של הגלגול הבא.
התוצאה של מעשים רעים היא קארמה כבדה, הכובלת את הג'יבה, ומכריחה אותו להתגלגל חזרה לאחר המוות לרמה נמוכה של קיום. התוצאה של מעשים טובים, מצד שני, היא קארמה קלה, שמאפשרת לג'יבה לעלות לחיים הבאים ברמה גבוהה יותר של קיום. אבל המעשים הטובים לבדם לעולם לא יביאו לשחרור.
הדרך למוקשה (שחרור) היא פרישה מהעולם. קארמה היא המנגנון הסיבתי שעל ידו לכל מעשה יש תוצאה. קארמה פועלת לשמור על הג'יבה כלואה בסדרה אינסופית של תקופות חיים, בהם הג'יבה סובל פחות או יותר. כך הדרך לשחרור חייבת להיות בשחרור מהקארמה, ההשמדה של כל הקארמה וההימנעות מקארמה חדשה.
אם האדם הצליח בכך אז כאשר הוא מת, הג'יבה ישתחרר מכל האג'יבה מכיוון שאין קארמה שתכביד עליו, וכך היא תשוחרר מהמצב האנושי ומכל כלא עתידי. הוא יעלה מעל ליקום למקום או מצב הקרוי סידהאשילה, שם הג'יבה, זהה לג'יבות הטהורות האחרות, יחווה את טבעו האמיתי בבידוד ובחוסר מעורבות נצחיים. הוא יהיה חופשי לחלוטין. הדרך להשמיד את הקארמה הישנה היא על ידי פרישה מהעולם ככל שאפשר, וסגירת הנתיב לחושים ולשכל על מנת למנוע מהקארמה להיכנס ולהתווסף לג'יבה.
מק'קסלנד, קיירנס ויו תיארו את הקוסמוגניה של הג'ייניזם באופן הבא:
"לפי המסורת של הג'יין, המורה ראשון של הדת, רישאבהא, חי בתקופה השלישית של אבאסארפיני, שהייתה תקופה של ירידה. מכיוון שהרוע החל להתגלות, היה צורך במורה הקרוי טירתנקרה על מנת לאפשר לאנשים להתמודד עם בעיות החיים. בתקופה הרביעית, הרוע התרבה כך שהיה צורך ב-23 טירתנקרות נוספים על מנת ללמד אנשים איך לנצח את הרוע ולהגיע למוקשה. התקופה שאנו נמצאים בה היום, שהיא החמישית, היא "כולה רוע". כיום, אנשים לא חיים יותר מ-125 שנה, אך התקופה השישית תהיה גרועה עוד יותר. אורך חייו של אדם יהיה רק שש עשרה עד עשרים שנה, והוא יהיה נמוך כמו גמד... אך אז תתחיל התנועה האיטית כלפי מעלה כאשר החצי השני של המחזור, אוטסרפיני, יתחיל. תהיה השתפרות הדרגתית, עד שבתקופה השישית, הצרכים של האדם ימולאו על ידי עצמי משאלות, וגובהו של האדם יהיה שישה מייל, ולא יהיה רוע בעולם".
עקרונות אלה משותפים לכל המאמינים. ישנו הבדל בין החובות המוטלות על ציבור המאמינים הפשוט, המחויב רק בשמירת עקרונות הדת ובהערצת מפלסי הדרך הקדומים והנזירים, לבין החובות המוטלות על מסדרי הנזירים והנזירות המכונים יאטי.
נדרי הנזירים

דת הג'ייניזם ידועה במנהגי ההתנזרות הקיצוניים של נזיריה. הדת מורכבת משני זרמים עיקריים הנבדלים בעיקר ביחסם לנזירות. הסְוֵוטאמְבַּרה הוא הזרם הגדול מבין השניים ובו כ-80% מהמאמינים, והדיגַמְבַּארה הוא הזרם הקטן יותר. מנהגי הנזירות בשני הזרמים נחשבים קיצוניים גם בתרבות ההודית וכוללים הימנעות מוחלטת מפגיעה בחי עד רמת כיסוי הפה כדי להימנע מבליעת חרקים, אך מנהגי הדיגמבארה קיצוניים אפילו יותר בכך שנזיריהם נדרשים להימנע מלבוש באופן מוחלט.
הנזירים מצווים בחמישה נדרים גדולים (פנקה-מהוורטה):
נדרים:
אי-אלימות – הסירוב לגרום לפגיעה בנפש החי (אהימסה), המתבטא בטבעונות אצל המאמינים הפשוטים, אך הנזירים נדרשים גם להימנע מהדלקת אש כדי למנוע לקיחת חיים בשוגג ולבישת מסיכה כדי למנוע בליעת חרקים.
אמירת האמת (סונריטי)
הימנעות מגניבה (אסטיא)
איפוק מיני (ברהמאצ'ריה) המתבטא בהתנזרות ממין אצל הנזירים
הימנעות מהחזקת רכוש (אפאריגראהא) המתבטא אצל המאמינים הפשוטים בניסיון לחיות אורח חיים פשוט, אך נזירים נמנעים לחלוטין מאחזקת רכוש, חלקם אפילו מלבישת בגדים.
הנזירים הג'יינים חיים חיים מוסריים של צניעות, יושר והסתפקות במועט. עקרונות אי האלימות השפיעו השפעה רבה על תורתו של מהטמה גנדי ועל הינדים רבים אחרים. שמירת עקרון האי אלימות מגיעה לפעמים לדקדקנות רבה אצל חלק מהנזירים הג'יינים – הם כורכים בד סביב לפיהם כדי להימנע משאיפה בלתי רצונית של חרקים, ומשתמשים במטאטאים מיוחדים כדי לטאטא את הדרך בה הם הולכים או את המקום בו הם יושבים כדי להימנע ממחיצת חרק או יצור חי אחר.
הזרמים בג'ייניזם

מקובל כי מקורם של שני הזרמים העיקריים של הג'ייניזם הוא באירועים שאירעו כמאתיים שנה לאחר מותו של מאהאווירה. באדרבאהו, בראש נזירי הג'יין, חזה תקופה של רעב והוביל את כל שהסכימו לבוא איתו (כ-12,000 איש) לדרום הודו. כעבור שתים עשרה שנים הם חזרו וגילו כי הוקמה עדת הסווטמברה (לובשי הגלימות הלבנות). חסידיו של באדרבאהו נודעו כדיגמברה (העירומים).
ההבדלים ביו הזרמים נובעים בעיקר מקיצוניות ההסתגפות אולם מתייחסים גם ללבוש, ליחס אל המקורות הכתובים ולמעמדה של האשה.
אך ההיסטוריונים מציינים כי לא הייתה חלוקה ברורה עד למאה ה-5. תוצאת מועצת ואלאבי ב-453 הייתה הניסוח והעריכה של הכתבים על פי המסורת של סווטמבר.
חפירות במאטורה גילו פסלי ג'יין מתקופת קושאנה. [דרוש מקור] בכולם הטירת'נקרות הוצגו כעירומים, ולכן יש המזהים אותם עם הגימנוסופיסטים, החכמים ההודים הערומים בהם נתקל אלכסנדר הגדול. בחלק מהם נראים נזירים עם חתיכת בד אחת העטופה סביב היד השמאלית שלהם. אלה מזוהים כמשתייכים לכת הארדה-פלקה המוזכרים בכמה מהטקסטים. מקורה של כת היפנייה (Yapaniya) כנראה מכת זו. חלק מאמונותיהם מזכירות את הדיגמברה, לדוגמה הדחייה של בגדים, אבל בנקודות אחרות הם מזכירים את הסווטאמברה.
במאה ה-18 הוקם זרם נוסף הידוע בשם סתאנקאוואסי (Sthanakavasi), שאימץ מן האסלאם את דחיית הצלמים והפסלים כחלק מהאמונה הדתית.
תזונה לקטו-צמחונית בג'ייניזם

עבור כל הג'יינים, תזונה לקטו-צמחונית היא חובה המתחייבת מתוך נדר האהימסה שעל כל ג'יין לנדור. תזונה לקטו-צמחונית מאפשרת למזער את הידבקותם של אותם חלקיקי קארמה רעה שעל פי האמונה נמצאים בכל מקום ונדבקים לנשמה, בין היתר, בעקבות אלימות ובכך משפיעים על גורל הנשמה (נקראת "ג'יבה" בג'ייניזם) בחיים הנוכחיים ובגלגולים הבאים שלה. ביחס לתזונה בשרית ולפי האמונה הג'יינית, התזונה הלקטו צמחונית גם מאפשרת את הפחתת חלקיקי הקארמה הדבוקים לג'יבה, ובכך היא מקדמת אל עבר מוקשה.
לפי הג'ייניזם, ג'יבות נמצאות בכל דבר. בג'ייניזם, מסווגים כל הדברים לפי כמות החושים שמייחסים להם מחמישה חושים (שהם חוש המגע, הטעם, הריח, הראייה והשמיעה) המיוחסים לאדם, לחיות מסוימות ועוד, ועד חוש אחד (שהוא חוש המגע) המיוחס לצמחים, אבנים ועוד. ככל שישנם יותר חושים לדבר, כך מאמינים הג'יינים שמידת היכולת שלו לקלוט סבל גוברת. לכן, לפי הג'ייניזם, פגיעה מסוימת מושכת יותר חלקיקי קארמה רעה לג'יבה ככל שיש לדבר הנפגע יותר חושים.
בג'ייניזם, הכללים הלקטו-צמחוניים הם מחמירים. צמצום הפגיעה עבור כלל הג'יינים הוא ככל הניתן לצמחים (ויש נזירים שאף פגיעה זו מנסים לצמצם על ידי צומות, לדוגמה) משום שלפי הג'ייניזם הם בעלי הכי מעט חושים (אחד), ולכן הם מאמינים שפגיעה בהם מובילה לפחות סבל ופחות קארמה רעה מאשר פגיעה בחיות, למשל. לכן, מתבצעת גם הימנעות מפגיעה בחרקים וחיידקים (שהם בעלי שני חושים). משמעות צמצום זה עבור נזירים ונזירות היא, בין היתר, לבישת פיסת בד על הפה כדי לצמצם שאיפת אורגניזמים וטיטוא הרצפה שעליה הם דורכים מפני חרקים. משמעות נוספת, עבור כלל הג'יינים, היא הימנעות מצריכת ירקות שורש, משום שתלישתם מהאדמה מלווה בפגיעה באורגניזמים שחיים בקרבת השורש באדמה ומובילה ל"הרג" של הצמח.
הג'ייניזם לא אימץ את הפילוסופיה של הטבעונות במלואה, וג'יינים רבים צורכים חלב ומשתמשים בצמר ומשי. הארגון PETA וג'יינים טבעונים פועלים כדי לקדם ג'יינים לעבר לקטו-צמחונות מלאה (שהיא לא רק בגדר תזונה) ולעבר טבעונות באמצעות סיפוק מידע על התעשיות, ובכך הם, למעשה, מקדמים ג'יינים גם לעבר יישום מדוייק יותר של עקרון האהימסה.
ספרות ואמנות

הנזירים הג'יינים חיברו כמות גדולה של כתבים קדושים בסנסקריט ובשפות אחרות. הג'יינים בנו מקדשים רבים, חלקם במערות, המקושטים בצורה אמנותית מרהיבת עיניים, ומהווים את אחד השיאים של האמנות ההודית. בעיני מאמינים רבים, ה"טטוורת'ה סוטרה", או "ספר המציאויות", אשר נכתב לפני כ-1,800 שנה על ידי הנזיר-מלומד אוסמבטי, נחשב לספר החשוב ביותר.
פיסול ג'ייני (אנ') מתאר בדרך כלל את הטירת'נקרות, כאשר הפסלים הפופולריים ביותר הם של רישאבהא, פרשבה ומאהאווירה. בדרך כלל הם עירומים, יושבים בתנוחת לוטוס וכל אחד מהם מאופיין בסמל ייחודי, למעט פרשבה שראשו מוקף על ידי נחש. פסלי ענק ג'ייניים הוצבו באתרים שונים בקרנאטקה ובמהאראשטרה.
מנהגים וסמלים

כחלק מעמדתו נגד אלימות, הג'ייניזם הולך מעבר לצמחונות בכך שהג'יין אינם אוכלים גם את רוב ירקות השורש ומאכלים אחרים שהם רואים כמזיקים. ג'יינים מסורתיים אינם אוכלים, שותים או נוסעים לאחר שקיעת השמש ותמיד קמים לפני זריחת השמש.
הטקסים של הג'יין לנישואין ולטקסי המשפחה האחרים ייחודיים לג'ייניזם. הג'יין בנו מקדשים ובהם הדמויות של הטירתנקרות. טקסי הג'יין מורכבים וכוללים הקרבה של חפצים סימבוליים ושבח לטירתנקרות בשירים. לג'יין יש כמה סמלים חשובים. סמל אחד הוא הגלגל על כף היד. הסמל הקדוש ביותר הוא הסווסטיקה.
הג'ייניזם מעולם לא התחרה עם ההינדואיזם על הבכורה ביניהם, ובדומה להינדואיזם אינו מקבל מומרים גברים. נשים יכולות להתקבל לדת עם נישואיהן לג'יין. אשה שהיא ג'יין שנישאת להינדי, ממשיכה להיות ג'יין. האתיקה והדת של הג'ייניזם מעורבים מאוד זה בזה, וכך גם האתיקה של ההינדואיזם והג'ייניזם.
מאמיני הג'ייניזם חוגגים במקביל ליום האחרון של פסטיבל הדיוואלי ההינדואי את החג המרכזי שלהם, המציין את יום הגעתו להארה של מאהאווירה.
לקריאה נוספת

מירצ'ה אליאדה ויואן פ. קוליאנו, מילון הדתות, תרגום יותם ראובני, ירושלים, כרמל, 2001, עמ' 98–100.
הערות שוליים

↑  Janardan Pandey, Gandhi and 21st Century, Concept Publishing Company, 1998, p. 50
↑  Mindy Cohen, The Do's And Don'ts Of The Vegetarian Diet:Weight Loss Tips For Vegetarians: Weight Loss Tips For Vegetarians, Speedy Publishing LLC, 2013-08-22. (באנגלית)
1 2  BBC - Religions - Jainism: The lay Jain code, www.bbc.co.uk (באנגלית)
1 2  BBC - Religions - Jainism: Ahimsa, www.bbc.co.uk (באנגלית)
1 2  Peter B. Clarke, Peter Beyer, The World's Religions: Continuities and Transformations, Routledge, 2009-05-07. (באנגלית)
| --- | --- |
בקרת זהויות :  NLI: 987007529249205171  BnF: cb11953383z (data)  GND: 4070607-2  LCCN: sh85069282  NDL: 00574968  NKC: ph114384 
נזירות ג'ייניסטיות מזרם הסְוֵוטאמְבַּרה
נזיר מזרם הדיגאמברה, בו נהוג שהנזירים חיים בעירום מוחלט ותמידי
ההירארכייה החושית הג'יינית. מלמעלה ללמטה: חמישה חושים (שהם חוש המגע, הטעם, הריח, הראייה והשמיעה) מיוחסים לאדם, לחיות מסוימות ועוד; ארבעה חושים (שהם חוש המגע, הטעם, הריח והראייה) מיוחסים לצרצרים, עכבישים ועוד; שלושה חושים (שהם חוש המגע, הטעם והריח) מיוחסים לכינים ועוד; שני חושים (שהם חוש המגע והטעם) מיוחסים לחיידקים, חרקים ועוד; וחוש אחד (שהוא חוש המגע) מיוחס לצמחים, אבנים, מים ועוד.
אחד מסמלי הג'ייניזם
בריאן דויל-מארי

| --- | --- |

 לידה:  31 באוקטובר 1945 (בן 79) שיקגו, ארצות הברית 
 שם לידה:  Brian Andrew Murray 
 מדינה:  ארצות הברית 
 השכלה:  מכללת סנט מרי של קליפורניה  אקדמיית לויולה 
 תקופת הפעילות:  מ-1972 
 
בריאן מארי (באנגלית: Brian Murray; נולד ב-31 באוקטובר 1945), המוכר גם בשם הבמה שלו בריאן דויל-מורי, הוא שחקן, קומיקאי ותסריטאי אמריקאי, ואחיו הבוגר של השחקן והקומיקאי ביל מארי.
ביוגרפיה

מארי נולד בליל כל הקדושים בשנת 1945 באוונסטון, אילינוי. הוא אחד מתשעת ילדיהם של בני הזוג האירים קתולים לוסיל (לבית קולינס; 1921–1988), פקידה בדואר, ואדוארד ג'וזף מארי השני (1921–1967), סוחר עצים. בסוף שנות ה-60 למד במכללת סנט מרי במורגה, קליפורניה.
ביוגרפיה > קריירה מקצועית

בתחילת שנות ה-70 היה מארי חבר בקבוצת הקומיקאים "העיר השנייה", ודרכה הגיע להשתתף בתוכנית הרדיו The National Lampoon Radio Hour ששודרה ב-600 תחנות רדיו בארצות הברית מ-1973 עד 1975. עמיתיו לתוכנית כללו את ריצ'רד בלזר, ג'ון בלושי, גילדה רדנר, הרולד ראמיס והאח הצעיר ביל. מארי גם הופיע עם בלושי, רדנר, ראמיס ואחיו ביל גם במופע הבימתי של התוכנית - The National Lampoon Show בשנים 1974–1975. בשנים 1979–1980 ו-1981–1982 היה חבר קבוע בצוות של סאטרדיי נייט לייב, והיה מועמד לשלושה פרסי אמי בשנים 1978, 1979 ו-1980 על כתיבה עבור תוכנית מוזיקה או קומדיה.
מארי כיכב בסרטים רבים לצד אחיו ביל, ביניהם מהומה במועדון (1980, הופעת הבכורה שלו בסרט),The Razor's Edge (1984), Scrooged (1988), מכסחי השדים 2 (1989) ולקום אתמול בבוקר (1993). הוא גם שיחק לצד צ'בי צ'ייס בסרטים Modern Problems (1981) ו-National Lampoon's Vacation (1983). ב-1991 גילם את דמותו של ג'ק רובי, רוצחו של לי הארווי אוסוואלד בסרטו של אוליבר סטון JFK, וכמו כן השתתף בסרטים עולמו של ויין (1992), בת 16 הייתי (1984), ספר הג'ונגל (1998), הכי טוב שיש (1997), דוקטור דוליטל (1998), סטיוארט ליטל (1999), שוב בן 17 (2009) ורבים אחרים.
בטלוויזיה גילם בין היתר את מל סנגר, אביו של "ילד הבועה", בסיינפלד, ובזכות קולו המחוספס שהיה לסימן ההיכר שלו גם עסק בדיבוב. הוא דיבב בין היתר את ההולנדי המעופף בסדרת האנימציה בובספוג מכנסמרובע של ניקלודיאון ואת המאמנת טיפאני גילס בסדרת האנימציה My Gym Partner's a Monkey של Cartoon Network.
חיים אישיים

מארי נשוי לכריסטינה שטאופר, עוזרת במאי בעברה, מאז 28 באוגוסט 2000.
הערות שוליים

↑  "Salon.com People | Bill Murray". Archive.salon.com. 6 בפברואר 2001. אורכב מ-המקור ב-29 במרץ 2009. נבדק ב-25 בפברואר 2011. {{cite web}}:  (עזרה)
↑  "Famous Family Tree: Bill Murray". Landing.ancestry.com. אורכב מ-המקור ב-27 בדצמבר 2007. נבדק ב-25 בפברואר 2011. {{cite web}}:  (עזרה)
↑  "Brian Doyle-Murray gets his price and more for storybook home in Mar Vista". Los Angeles Times. 10 ביוני 2016. {{cite web}}:  (עזרה)
| --- | --- |
בקרת זהויות :  NLI: 987007426288605171  PLWABN: 9810635570105606  BNE: XX1297508  GND: 139362347  ISNI: 0000 0000 6637 8998  LCCN: no96046095  MusicBrainz: b11b385f-a2cb-4823-be25-01efc8fd4e54  SNAC: w6t16sk1  VIAF: 87063733   WorldCat (עם VIAF): 87063733
חבצלת השרון (מושב)

| --- | --- |

מדינה: ישראל ישראל
מחוז: המרכז
מועצה אזורית: עמק חפר
גובה ממוצע: ‎22 מטר
תאריך ייסוד: 1935
תנועה מיישבת: האיחוד החקלאי
סוג יישוב: מושב
נתוני אוכלוסייה לפי הלמ"ס לסוף 2023
  - אוכלוסייה: 406 תושבים
    - מתוכם, תושבי ישראל: 401 תושבי ישראל
 מפת מיקום  מפה דינמית   (למפת נתניה מוגדלת) חבצלת השרון(למפת נתניה רגילה) חבצלת השרון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חבצלת השרון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חבצלת השרון32°21′38″N 34°51′46″E﻿ / ﻿32.3606010511°N 34.8627609765398°E﻿ / 32.3606010511; 34.8627609765398  heמפת היישובים של מועצה אזורית עמק חפר באדום - חבצלת השרון בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 8 מתוך 10

חֲבַצֶּלֶת הַשָּׁרוֹן הוא מושב באזור השרון ליד העיר נתניה, המושב שייך מהבחינה המוניציפלית למועצה אזורית עמק חפר, ומהבחינה הארגונית משתייך לתנועת האיחוד החקלאי.
היישוב הוקם על ידי עולים מפולין בשנת 1935.
שם

בתחילה נקרא המושב "נחלת יהושע" על שם יהושע סופרסקי.
היישוב נקרא בשם שנלקח מהפסוק "אני חבצלת השרון, שושנת העמקים" במגילת שיר השירים (היישוב שוכן סמוך לשושנת העמקים, ששמו לקוח גם כן מאותו פסוק), לכבודה של לילי פריימן נשיאת ההסתדרות הציונית הדסה בקנדה ('לילי' היא חבצלת באנגלית), שיחד עם בעלה, אהרון פריימן, שעמד בראש ההסתדרות הציונית בקנדה, סייעה ליהושע חנקין ברכישת אדמות האזור. המושב הסמוך, ביתן אהרון, נקרא על שמו.
היסטוריה

המושב הוקם על שטח אדמה של 1400 דונם מאדמות הקרן הקיימת בעמק חפר שנמסר לציונים הכלליים לצורך התיישבות המעמד הבינוני. האדמות כללו כ-800 דונם אדמה ראויה לעיבוד ועוד כ-600 דונם אדמות חול על חוף הים. השטח יועד ל-40 משפחות וכל אחת קיבלה 19 דונם, 12 דונם לנטיעה, 3 דונם למגרש הבית וגידול ירקות, 4 דונם למספוא ועוד 4 דונם כרם בחולות. באביב 1933 עלה למקום חיל חלוץ אשר הכשירו את הקרקע לשאר המתיישבים על ידי עקירת עצי חרוב יבשים ושתילת עצים חדשים, על טהרת העבודה העברית. בשלב מסוים השתמשו בעובדים ערבים לצורך הנחת הצינורות במקום, ולאחר שהדבר נודע העבודה הופסקה והוזמנו עובדים יהודים. בניגוד לעצת המומחים התעקשו המתיישבים לטעת פרדסים של עצי הדר, למרות רוחות הים, ולצורך כך נטעו שורות של ברושים שישמשו מגן נגד הרוחות.
באוקטובר 1934 כבר הייתה במקום באר שסיפקה 150 מ"ק לשעה, רשת צנורות ובית ראשון בו התגורר חיל החלוץ. ב-22 באפריל 1935 התקיימה במקום חגיגת נטיעות, ובאותה עת התגוררו במקום חמש משפחות, אחת מהן של שרגא לווינשטיין, אחיו של חיים לבנון. המקום התקשה לגייס מתיישבים נוספים ועד תחילת 1939 היו במקום רק 6 משפחות שהתגוררו בצריפים בנקודה זמנית. ב-18 בינואר 1939 הונחה אבן פינה לבתי הקבע שנבנו בסיוע הסוכנות. בסוף 1939 היו במקום 12 מתוך 27 חברים, שמונה מתוכם כבר גרו בבתים בנויים. במשך זמן רב לא היה כביש גישה למושב, עד שכביש נסלל בקיץ 1944.
במושב וסביבתו

במושב קיימת פנימייה טיפולית פוסט אשפוזית של משרד הרווחה הנקראת "נווה הדר". 
סמוך למושב נמצא גן לאומי אביחיל באתר דיונות חול, עצי חרוב מצוי ואלת המסטיק. אלו הדיונות הדרומיות ביותר במישור החוף בהן שרדה תצורת צומח זו.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  מגילת שיר השירים, פרק ב', פסוק א'
↑  על השמות ביישובי הקרן הקיימת, הצופה, 30 במרץ 1941
↑  נדב שרגאי, וייקרא שמו בישראל, "ישראל היום", 25.6.2010
1 2  נחלת יהושע, דואר היום, 8 באוקטובר 1934
↑  נחלת יהושע, דואר היום, 25 בינואר 1934
↑  במושב הועד הפועל הציוני, דבר, 10 במאי 1937
↑  3 מכתבים בענין פיזור הצינורות בחבצלת השרון, דבר, 1 באוגוסט 1935
1 2  צבי וולמוט, בין יהודים שבעי רצון, הַבֹּקֶר, 15 ביוני 1956
↑  חג סיום עבודה, דבר, 23 בנובמבר 1936
↑  חגיגת הנטיעות בנחלת יהושע, דואר היום, 28 באפריל 1935
חבצלת השרון חגיגת נטיעה, דבר, 6 במאי 1935
↑  ראו מודעות: להתיישבות בנחלת יהושע, דואר היום, 21 באוקטובר 1934
נחלת יהושע, הארץ, 31 במרץ 1936
↑  חבצלת השרון, העולם, 23 ביוני 1938
↑  חג חבצלת השרון, הארץ, 19 בינואר 1939
↑  חבצלת השרון, דבר, 7 בדצמבר 1939
↑  עד מתי תדחה סלילת הכביש נתניה-אביחיל, דבר, 28 בפברואר 1940
↑  קו אגד לחבצלת השרון, הארץ, 23 בנובמבר 1944
| --- | --- |
בקרת זהויות :  NLI: 987007588271305171  VIAF: 317132480   WorldCat (עם VIAF): 317132480
איברוטיניב

| --- | --- |

 המבנה הכימי של איברוטיניב
 שם IUPAC
 1-[(3R)-3-[4-Amino-3-(4-phenoxyphenyl)-1H-pyrazolo[3,4-d]pyrimidin-1-yl]piperidin-1-yl]prop-2-en-1-one
 שמות מסחריים בישראל
 אימברוביקה (Imbruvica)
 נתונים כימיים
 כתיב כימי:  C25H24N6O2 
 מסה מולרית:  440.5 g/mol
 נתונים פרמוקוקינטיים
 זמינות ביולוגית:  3.9% בצום, 8.4% עם אוכל ו- 15.9% לאחר שתיית מיץ אשכוליות.
 מטבוליזם:  בכבד (CYP3A + CYP2D6)
 זמן מחצית חיים:  4-6 שעות
 הפרשה:  צואה (80%), בשתן (10%)
 בטיחות
 מעמד חוקי:  במרשם בלבד
 קטגוריית סיכון בהריון:  קטגוריית סיכון D 
 דרכי מתן:  דרך הפה, כמוסות במינון של 140 מ"ג
 מזהים
 קוד ATC:  L01EL01
 מספר CAS:  936563-96-1
 PubChem:  24821094
 ChemSpider:  26637187
 
איברוטיניב (באנגלית: Ibrutinib) היא תרופה לטיפול בסרטן. היא מעכב בלתי הפיך ועוצמתי של האנזים ברוטון טירוזין קינאז (אנ'), והוכיחה פעילות מבטיחה בניסויים קליניים בטיפול בממאירות של תאי B. התרופה משווקת תחת השם המסחרי אימברוביקה (Imbruvica).
היסטוריה

איברוטיניב פותחה על ידי חברת Pharmacyclics Pharmacyclics Inc (אנ') ואושרה לראשונה על ידי (מנהל המזון והתרופות האמריקאי (FDA)) בנובמבר 2013 לטיפול בלימפומת תאי גלימה (אנ') באישור מואץ. עם זאת, באפריל 2023, היצרנית הסירה את האישורים המואצים לאיברוטיניב בארצות הברית.
באוקטובר 2014, התרופה אושרה על ידי הסוכנות האירופית לתרופות, ועל ידי משרד הבריאות הקנדי בנובמבר 2014.
שימוש רפואי

התרופה מאושרת לטיפול במגוון מצבים, בהם:
לוקמיה לימפוציטית כרונית (CLL)
מאקרוגלובולינמיה על שם ולדנשטורם (Waldenström's Macroglobulinemia)
מחלת שתל נגד מאכסן כרונית (cGVHD).
איברוטיניב נחשבת לתרופה הראשונה שאושרה על ידי ה-FDA לטיפול ב-cGVHD בילדים.
תופעות לוואי

לעיתים, תופעות לוואי אלו עשויות להיות קלות ולדרוש טיפול מינימלי, אך במקרים אחרים הן עלולות להחמיר ולדרוש טיפול רפואי נוסף. ישנן תופעות לוואי נפוצות יחסית, כמו שלשולים, עייפות, חולשה וסחרחורת, שיכולות להיגרם בשל השפעת התרופה על מערכות שונות בגוף. שלשולים למשל, ניתנים לטיפול באמצעות תרופות מתאימות, אך חשוב להקפיד על שתיית מים מרובה כדי למנוע התייבשות.
תופעות נוספות כוללות כאבי שרירים ועצמות, אשר עשויים להיגרם עקב השפעת התרופה על מערכת השרירים והשלד, ומומלץ להיעזר בתרופות להקלה על הכאבים. תופעה נוספת היא נפיחות בגפיים, שהיא תסמין שיש לדווח עליו מיד לרופא. לעיתים, התרופה עלולה לגרום לשינויים בעור, כמו פריחה או גרד, שגם אותם ניתן לטפל בהם באמצעות משחות או תרופות מתאימות.
תופעות לוואי חמורות יותר עשויות לכלול ירידה ברמות תאי הדם הלבנים והטסיות, דבר שמגביר את הסיכון לזיהומים ודימומים. במקרים אלו, יש להיות ערניים ולדווח לרופא מיד על כל סימני זיהום, כמו חום, כאבי גרון או שיעול. כמו כן, יש לשים לב לתסמינים של אנמיה, כמו עייפות או קוצר נשימה, שיכולים להיגרם עקב ירידה בכמות כדוריות הדם האדומות.
בנוסף, חלק מהמטופלים עשויים לחוות תופעות כמו בעיות במערכת העיכול, כולל בחילות והקאות, שיכולות להיות מטופלות בתרופות מתאימות. גם כאבי בטן עשויים להתרחש, ויש להיעזר בטיפול רפואי להקל עליהם. במקרים מסוימים, עשויות להתרחש תופעות בחלל הפה, כגון יובש או כיבים, שיכולות להיות מקלות על ידי שמירה על היגיינת הפה ושתיית מים.
כמו כן, יש להיות מודעים להשפעות פוטנציאליות על תפקוד הלב, ולכן יש לבצע בדיקות לב שגרתיות במהלך הטיפול. סיכון נוסף הוא סיכון מוגבר לזיהומים נשימתיים, דימומים או שינויים בתפקודים הכלייתיים, שיכולים להצריך מעקב רפואי הדוק. יש להימנע ממאמץ יתר ולהתייעץ עם הרופא לגבי פעילות גופנית, במיוחד אם המטופל מרגיש עייף או סובל מעצירות או כאבים.
התוויות נגד

איברוטיניב אינו מומלץ לשימוש במקרים של אלרגיה ידועה לאיברוטיניב או לכל אחד מהמרכיבים האחרים בתרופה. כמו כן, יש להימנע משימוש במטופלים עם בעיות דימום חמורות, שכן התרופה עלולה להפחית את תפקוד טסיות הדם ולהגביר את הסיכון לדימומים בלתי נשלטים.
בנוסף, יש להימנע משימוש בתרופה בשילוב עם מעכבי CYP3A חזקים, כיוון שאלו עלולים להוביל לרמות גבוהות ומסוכנות של איברוטיניב בדם. זהירות נדרשת גם במטופלים עם מחלת כבד חמורה, שכן תרופה זו עשויה לגרום להצטברות של איברוטיניב עקב ירידה בפירוק התרופה בכבד.
איברוטיניב אינו מומלץ לשימוש במהלך הריון, בשל הסיכון לפגיעה בעובר, ואינו מומלץ במהלך הנקה מאחר שאין מידע בטיחותי לגבי השימוש במצב זה.
כמו כן, יש להפעיל זהירות או לשקול הימנעות משימוש באיברוטיניב במטופלים עם מחלות לב חמורות, מחלות כליה מתקדמות או נטייה לזיהומים חמורים.
פרמקולוגיה של התרופה

איברוטיניב מעכבת חזקה ובלתי הפיכה של האנזים ברוטון טירוזין קינאז - Bruton's Tyrosine Kinase (BTK). האנזים משתתף במסלול הסיגנלינג של קולטני האנטיגן בתאי B (BCR), שהוא מסלול קריטי להישרדות תאים ולתהליכים ממאירים בתאי B. על ידי עיכוב BTK, איברוטיניב מונע את המשך הסיגנלינג בתאים אלו, מפחית את הישרדותם, ומונע את התפשטותם של תאים ממאירים בתנאים כמו לימפומה, וגם מחלות אוטואימוניות. איברוטיניב נמצא יעיל במיוחד בטיפול במחלות כמו לימפומה ממנטל (MCL), Large Cell Lymphoma, לימפומה פוליקולרית ולוקמיה לימפוציטית כרונית (CLL).
פרמקולוגיה של התרופה > פרמקודינמיקה

איברוטיניב יוצרת קשר קוולנטי בין קבוצת האקרילמיד שבתרופה לבין שייר ציסטאין C481 שבאתר הפעיל של BTK. קשר זה מביא לעיכוב ממושך של פעילות האנזים, ומעכב את כל הסיגנלינג הנעזר ב-BTK בתוך תאי B. כתוצאה מכך, פעולתו של BTK, שהיא חיונית להעברת אותות בתא, נפסקת וההישרדות של תאים ממאירים נפגעת. BTK משתתף במסלול סיגנלינג של BCR, אשר גורם להפעלת מסלולים נוספים שמעודדים את הישרדות התאים ואת התפשטותם. איברוטיניב עוצר את פעילותו של BTK, ומונע את המשך הסיגנלינג של מסלולים כמו ERK1/2, PI3K ו-NF-κB, אשר מעודדים את הישרדותם של התאים הממאירים ומפחיתים את יכולת האפופטוזיס. התרופה הראתה שהיא מעכבת את ההגירה של תאי CLL לעבר כימוקינים כמו CXCL12 ו-CXCL13, ומפחיתה את יכולת התאים להדבק לתשתית של סיבי פיברונקטין או לתקשר עם תאים סטרומליים. מעבר לכך, איברוטיניב מפחית את הביטוי של מולקולות משטח כמו CD20, אשר משמשות מטרה לנוגדנים מונוקלונליים בטיפול במחלות ממאירות של תאי B.
פרמקולוגיה של התרופה > פרמקוקינטיקה

איברוטיניב נספג היטב במערכת העיכול, ומגיע לרמות מקסימליות בדם תוך כ-1–2 שעות לאחר נטילה אוראלית. התרופה מתפשטת בצורה טובה ברקמות הגוף, במיוחד ברקמות מח העצם והלימפה, ויכולה להגיע לריכוזים גבוהים בתאים ממאירים. איברוטיניב מתפנה בעיקר בכבד על ידי האנזים CYP3A, ומפולק למטבוליטים שונים. תוחלת החיים של התרופה בדם משתנה, אך בדרך כלל נמשכת מספר שעות. הסילוק שלה מהגוף מתבצע בעיקר דרך המרה ומעט מן השתן.
תגובות בין תרופתיות

התרופה איברוטיניב יכולה להפעיל תגובות בין תרופתיות עם תרופות שמעכבות את האנזים CYP3A, כמו קטוקונזול, פלוקונאזול וריטונביר. תרופות אלו עשויות להעלות את רמות איברוטיניב בדם ולגרום לתגובה רעילה. בנוסף, יש להימנע משימוש משולב עם תרופות העלולות להשפיע על המערכת הקרישתית או עם תרופות שמפחיתות את תפקוד טסיות הדם.